Στιούι Γκρίφιν

Ο Στιούαρτ "Στιούι" Γκίλιγκαν Γκρίφιν (αγγλικά: Stewart "Stewie" Gilligan Griffin) είναι πλασματικός χαρακτήρας της αμερικανικής σειράς κινουμένων σχεδίων Family Guy. Είναι το μικρότερο παιδί του Πήτερ Γκρίφιν και της Λόις Γκρίφιν. Τα αδέρφια του είναι ο Κρις Γκρίφιν και η Μεγκ Γκρίφιν. Έχει επίσης έναν ετεροθαλή αδερφό, τον Μπέρτραμ, που είναι άγνωστος στους υπόλοιπους Γκρίφιν. Η φωνή του Στιούι ανήκει στον Σεθ ΜακΦάρλαν.

Ο Στιούι θεωρείται ως ο έντονος χαρακτήρας της σειράς. Το περιοδικό Wizard Magazine τον κατέταξε 95ο στη λίστα "100 μεγαλύτεροι κακοί όλων των εποχών".

 Προσωπικότητα 

Ο Στιούι μιλάει με βρετανική προφορά ενηλίκου ατόμου, η οποία μεγεθύνεται για χιουμοριστικούς λόγους. Είναι υπέρ ιδιοφυΐα με μακιαβελικές προσδοκίες, συμπεριλαμβανομένων των στόχων για κατάκτηση του κόσμου. 

Η εκλεπτυσμένη συμπεριφορά του Στιούι αναμιγνύεται με παιδικές κινήσεις και ενδιαφέροντα. Ο Στιούι ενδίδει και σε άλλες αδυναμίες των παιδιών της ηλικίας του - πιστεύει οτι ο Πήτερ εξαφανίζεται κατά την διάρκεια ενός παιχνιδιού ή καθυποτάσσεται στα γέλια όταν η Λόις του φυσάει το στομάχι στο επεισόδιο Emission Impossible που προβλήθηκε στην Αμερική στις 08-11-2001 για την τρίτη σεζόν. και δεν έχει ιδέα για το πώς να χρησιμοποιήσει την τουαλέτα. Ο Σεθ ΜακΦάρλαν έχει δηλώσει πως θέλει να προβάλλει την αδυναμία ενός βρέφους μέσα από τα μάτια ενός ενήλικα.

Όσον αφορά τη φυσική των κινουμένων σχεδίων, η ικανότητα του να σηκώνει αντικείμενα πολύ μεγαλύτερα από αυτόν δεν εντυπωσιάζει τους υπόλοιπους χαρακτήρες, καθώς κανένας δεν εντυπωσιάζεται και όταν ο Στιούι χρησιμοποιεί όπλα.

Η ικανότητες του Στιούι στη φυσική και τη μηχανολογία αγγίζουν την επιστημονική φαντασία. Έχει κατασκευάσει πολεμικά αεροπλάνα, μια μηχανή ελέγχου του μυαλού, μηχανή ελέγχου του καιρού, ρομπότ καθώς και μια μηχανή του χρόνου. στο επεισόδιο με τίτλο Mind Over Murder που προβλήθηκε στις 25-04-1999 για την πρώτη σεζόν "s01e04". Ο Στιούι τα κατασκευάζει για να ξεπεράσει το άγχος που επιφέρει η βρεφική ζωή (όπως πόνος στα δόντια και το να τρώει βρασμένο μπρόκολο) και για να σκοτώσει την Λόις, με μικτή επιτυχία στην καλύτερη περίπτωση.

μικρογραφία|δεξιά|Ο Στιούι συχνά χρησιμοποιεί όπλα.
Στα επόμενα επεισόδια, η τάση του Στιούι να σκοτώσει την μητέρα του δεν προβάλλεται τόσο με σκοπό να προβληθεί η πιο εγκληματική του πλευρά, όπως το να κλέβει αυτοκίνητα στο επεισόδιο Road to Rupert που προβλήθηκε στις 28-01-2007 για την πέμπτη σεζόν. και να γίνεται τοκογλύφοςστο επεισόδιο Patriot Games που προβλήθηκε στις 29-01-2006 για την τέταρτη σεζόν

Αν και δεν αναφέρεται τόσο συχνά πλέον, είναι γνωστό ότι ο Στιούι απεχθάνεται την μητέρα του και θέλει να κατακτήσει τον κόσμο. Στα παραπλανητικά επεισόδια δράσης της έκτης σεζόν, Stewie Kills Lois και Lois Kills Stewie, ο Στιούι επιστέφει στα σχέδια του να σκοτώσει την μητέρα του αλλά τελικά αποδεικνύεται ότι όλα ήταν μια εξομοίωση.

Παρόλο που ο Στιούι έχει απέχθεια προς την μητέρα του, σε όλα τα επεισόδια κάθεται δίπλα της χωρίς παράπονα. Κρατάει επαφή με τα βρεφικά του ένστικτα και βλέπει την Λόις σαν πηγή προστασίας άνεσης, παρόλο που συνεχίζει να σχεδιάζει την κατάκτηση του κόσμου. Οπότε το μίσος μπορεί να έχει δύο οπτικές γωνίες, αγαπάει την προστασία της αλλά περιστασιακά θέλει να την σκοτώσει.

 Επικοινωνία με τους ενήλικες 

Ο Σεθ ΜακΦάρλαν έχει δώσει μερικούς γενικούς κανόνες ως προς το πώς ο Στιούι επικοινωνεί με τους υπόλοιπους.

Ο Μπράιαν είναι ο μόνος από τους χαρακτήρες που μπορεί να καταλάβει άμεσα τι λέει ο Στιούι. Στο επεισόδιο Running Mates, ο Μπράιαν, για ένα μικρό χρονικό διάστημα, μπορεί να ακούσει την σκέψη του Στιούι, αλλά αυτό το φαινόμενο δεν εξερευνήθηκε στα ακόλουθα επεισόδια.στο επεισόδιο Running Mates που προβλήθηκε στις 11-04-2000 για την δεύτερη σεζόν

Επίσης, οι ενήλικες καταλαβαίνουν τον Στιούι αλλά δεν του δίνουν σημασία. Στις δύο πρώτες σεζόν, όλοι πίστευαν ότι οι αυτό δεν συνέβαινε, ωστόσο, στην περιγραφή του DVD του επεισοδίου E. Peterbus Unum, ο Σεθ ΜακΦάρλαν απαντά πως οι ενήλικες μπορούν να τον καταλάβουν αλλά δεν δίνουν σημασία σε αυτά που λέει.στο επεισόδιο Death Has a Shadow που προβλήθηκε στις 31-01-1999 για την πρώτη σεζόν

 Αμφίβολη σεξουαλικότητα 

Όταν οι συγγραφείς άρχισαν να προβάλλουν περισσότερο την προσωπικότητα του Στιούι στην δεύτερη σεζόν, ο ΜακΦάρλειν και οι συγγραφείς άρχισαν να εξερευνούν την σεξουαλικότητα του βρέφους, με μια σειρά αστείων που υπονοούσαν ότι ο Στιούι είναι ομοφυλόφιλος. Στην περιγραφή του Stewie Griffin: The Untold Story, οι συγγραφείς περιέγραψαν πως ήθελαν να κάνουν τον Στιούι να ανακαλύψει ότι είναι ομοφυλόφιλος, αλλά τελικά αποφάσισαν να πάρουν άλλο δρόμο. 

Ο Στιούι φαίνεται να απαντάει με αυθορμητισμό σε ομοφυλοφιλικού περιεχομένου σκηνές σε πολλά επεισόδια και, συγκεκριμένα, στο επεισόδιο "Chick Cancer" ο Στιούι εύχεται οι άντρες να μπορούσαν να "βρίσκονται με τους φίλους τους και να κάνουν τα ίδια πράγματα που θα έκαναν με μια γυναίκα". Ο Στιούι έχει φορέσει γυναικεία ρούχα σε αρκετά επεισόδια. Σε πολλές περιπτώσεις, φαίνεται να είναι ερωτευμένος με τον σκύλο του, Μπράιαν.Στο επεισόδιο The Tan Aquatic with Steve Zissou, όπου ο Στιούη πιστεύει ότι έχει καρκίνο του δέρματος και δημιουργεί μια λίστα με όλα όσα θέλει να κάνει πριν πεθάνει, χορεύει με τον Μπράιαν. Καθώς τον κρατάει του ψιθυρίζει "Ι love you" ενώ στο Movin' Out (Brian's Song), προσπαθεί να τον ξεγελάσει ώστε να κάνει σέξ μαζί του

 Stewie Griffin: The Untold Story 
μικρογραφία|160px|Το εξώφυλλο της ταινίας.
Στις 27 Σεπτεμβρίου του 2005, η 20th Century Fox κυκλοφόρησε σε DVD την ταινία Stewie Griffin: The Untold Story, όπου πρωταγωνιστεί ο Στιούι. Η ταινία ακολουθεί τον Στιούι σε ένα ταξίδι γύρω από τη χώρα στην προσπάθεια του να ανακαλύψει έναν άνδρα που πιστεύει ότι είναι ο πατέρας του, αφού τον είδε στην τηλεόραση.

Η ταινία μονταρίστηκε σε 3 μισάωρα τηλεοπτικά επεισόδια  που προβλήθηκαν στο Fox στις 21 Μαΐου του 2006.Τα τρία επεισόδια γράφτηκαν από διαφορετικούς συγγραφείς και είναι τα "Stewie B. Goode", "Bango Was His Name Oh!" και "Stu and Stewie's Excellent Adventure".

 Δείτε επίσης 
 Family Guy

 Σημειώσεις και παραπομπές 

 Εξωτερικοί σύνδεσμοι 
 Stewie Griffin στο Fox.com
 Στιούι Γκρίφιν  στο IMDb

Κατηγορία:Χαρακτήρες του Family Guy